hu hu en hu hu hu en hu hu hu hu en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu de de hu hu hu hu hu hu hu hu hu hu hu hu hu hu en hu hu hu hu de hu hu hu hu en hu hu hu hu hu hu hu en hu hu hu hu en
A hívás a változásra egészen mélyről szólt. Gondolkodás nélkül követtem. Már 5 éve rendszeresen meditáltam, és elvonulásokon vettem részt, mikor egyszerre találkoztam A csodák tanításával és Dr. David R. Hawkins tanításaival. Ez az út egy olyan csodálatos folyamatra, és kalandra hívott, melyhez foghatót a világ sose kínált.
Amikor először elvégeztem A csodák tanítását, akkor éreztem legszabadabbnak magam egész életemben. Megéltem a váltást, egy spirituális irányba, egy magasabb tudatosság felé. Mikor ráébredtem, hogy semmi nem az, aminek hittem, elköteleződtem amellett, hogy megosszam az igazság üzenetét.
– TECHNIKÁK ÉS RITUÁLÉK –
Boldogan tettem félre a technikákat és rituálékat, mert rájöttem, hogy mindez csak eszköz. Olyan, mint egy csónak. Mikor átérsz a túlsó partra, már nincs rá szükséged többé.
Ismerem a szenvedést, a haragot, a vágyakozást, de már képes vagyok a békét és a szeretetet választani. Minden nap imádkozom ezért a kegyelemért, és hogy cselekedeteimet a szelídség és az állandó megbocsátás vezérelje. Már sejtem, hogy ki vagyok. Aki én vagyok, az vagy te is, a sztorik, programok, történetek és hiedelmek nélkül. Abbahagytam a történetek gyártását, nem számít a múlt, vagy a jövő, nem aggódom, nem vetítek előre semmi olyasmit, ami nincs; nem akarok mindig mindent erővel megoldani, nem akarok valaki lenni, vagy valamilyenné válni, számomra minden épp jól van. Megélem a jelen pillanatot, szeretem azt, ami van, és együtt áramlok az élettel.
Már nem hiszem el a gondolataimat, így harmóniában élek azzal, ami van. Bízom, félreállok és engedem, hogy legyen, ami lenni akar, hagyom, hogy a Szentlélek vezessen. Bármi történik is, a tanítást és az ajándékot keresem meg benne. Azt nézem, hogyan tudom a javamra fordítani és a megbocsátásra használni. Isten jó, és azt akarja, hogy boldog legyek. Az én akaratom pedig egy Isten Akaratával.
2015 augusztusában elérkezett a pillanat, amikor kétség nélkül tudtam, hogy nem tudok már visszatérni a régi életemhez. Valami átkattant bennem. Megtapasztaltam a szabadságot, és az út, amin elindultam, számtalan csodát hozott, és hoz azóta is. A munka amit magamon végzek, elkezdte lebontani rólam a hiedelmeket, a korlátokat, a pajzsokat, a porcelán mázat, az álarcokat, a vágyakat és sok-sok sötétséget. Sorra hullottak le, mint a hagyma rétegei. Ma már képes vagyok felhőtlenül élvezni új életem szabadságát. 2015 óta folyamatosan tanfolyamokkal, tanuló csoportokkal és elvonulásokkal segítem mindazokat, akik szeretnének a csodák útján velem tartani. Minden programomat és tanfolyamomat A csodák tanításának eszméi ihlettek.
A munkám, és a hivatásom öröm, és csodás Főnököm van, a Teremtő.
Amikor Mózes egy égő csipkebokorral találta szemben magát, és Isten szólt hozzá, Mózes megkérdezte: Hogy hívnak?
Szolgálat, lelki gyakorlat és élmények. A közel egy hónapos indiai tartózkodásom maga volt a csoda…
Előfordulhat, hogy életed egy pontján elakadsz valamiben és szeretnél változtatni, de egyedül nem tudod, hogyan. Hívj bátran és kérj időpontot!
Csak azért vagyok itt, hogy őszintén segítsek. Segítsek a gyógyulásban, egy boldog, bőség tudatos és szeretetteljes élet megvalósításában, a jelen békéjének megélésében. Minden reggel mikor felkelek, merítek Isten kegyelméből és megteszek még egy lépést afelé, hogy elvégezzem ezt a feladatot. Hálával telten járom az utam.
Neked adom a hangom Jézus, a Te hangod szóljon rajtam keresztül.
Neked adom a szemeimet, segíts, hogy Krisztusi látásmóddal lássak mindenkit,
Csendben vagyok, és meghallom ma igédet,
melyet nem zavarnak meg kisszerű gondolataim,
személyes vágyaim, vagy ítéleteim, mert mindezeket elengedem, és átadom neked.
Használd ma a lábaimat, és vigyél oda, ahol lennem kell.
Megengedem a szent találkozásokat.
Használd a kezeimet, tetteim szolgálják mások javát,
érintésem hozzon gyógyulást mindenkinek.
Neked adom a szívemet. Tisztítsd meg kérlek, csak szeretet legyen benne, semmi más.
Neked adom az életemet, használj engem kegyelmed eszközeként.
Fényem hozzon reményt és békét mások életébe is.
Köszönöm, hogy tökéletes szentségben Veled járhatom utamat.
Hasonlatossá akarok válni Hozzád.
Ebben a pillanatban felemelem tekintetem arra, ami örökké jelen van,
segíts, hogy Krisztus szemével az idő mögé tekintsek
és felismerjem az igazságot, Önmagamat, Istent.
Békés, nyugodt, szeretettel teli, sugárzó életre vágysz?
Szánj napi egy órát magadra, egy hónapon keresztül, és csodás változások következnek be az életedben. Én megtettem, a saját tapasztalatomról tudok beszélni. Robin Sharma – A szerzetes, aki eladta a Ferrariját c. könyvében leírt 10 ősi rítust építettem be az életembe egy hónapra. Úgy gondoltam, nem árthat, ha változtatok a szokásaimon. Harminc nap alatt ez az életforma beépült az életembe, megszokássá vált, és azóta is így élek, és ennek már öt éve.
Sorra érkeztek a csodák az életembe. Az élet könnyűvé, erőfeszítésmentessé, és békéssé vált, és csak elhatározás, elszántság és önuralom kellett hozzá. Ma napi 24 órában azt csinálom, amit szeretek, ami örömmel tölt el, a munkám a hobbim, és olyan emberekkel beszélgetek nap mint nap, akik nyitottak és érdeklődők.
Iratkozz fel hírlevelemre, és elküldöm neked A SUGÁRZÓ ÉLET 10 RÍTUSÁT, mely messze elvezet a béke és szeretet ösvényén.
Elfogadom az Adatvédelmi szabályzatot
Amikor Mózes egy égő csipkebokorral találta szemben magát, és Isten szólt hozzá,
Mózes megkérdezte: Hogy hívnak?
Isten pedig válaszolt: Vagyok, aki vagyok. Ez a nevem mindörökké, és így fog majd nevezni minden nemzedék.
Tehát a „Vagyok” valójában Isten neve.
Jóel könyvében ez áll: A gyönge mondja azt: Erős vagyok. Ezért valahányszor azt mondjátok „vagyok”, meg kell gondolnotok, miként teszitek. A „vagyok” többnyire közönséges dolgokhoz kapcsolódik, a fizikális világhoz, az elméhez. Ám amikor azt mondjátok: „egészséges vagyok” akkor az imaginációs képességetekhez folyamodtok.
Jézus azt mondta: Én vagyok az út, én vagyok az igazság. Azt is mondta: Én vagyok a feltámadás. Nem mondta, hogy én vagyok a keresztre feszítés.
Megfontoltan használjátok ezt a szót: ”vagyok”, mert sokszor mondjuk, hogy „gyönge vagyok”. Amikor Mózes Isten nevét kérdezte, Isten nem mondta: Az a nevem, hogy „Remélem nem fog félresikerülni”. Vagy az a nevem, hogy „Leszek”. Mert ha azt mondom Leszek, az azt jelenti: Nem vagyok.
Ő azt mondta Vagyok. És ez azt jelenti: Én, Isten, vagyok minden, ami létezik – vagyok, aki vagyok, és ezáltal te is én vagyok.
(Részlet: E. Tolle & Dr. W Dyer – Miért fontos, hogy rendkívüliek legyünk?)
TI IS HASZNÁLHATJÁTOK A „VAGYOK” NEVET! „SZERETET VAGYOK” „BÉKE VAGYOK” „CSODA VAGYOK”
Békés, nyugodt, szeretettel teli, sugárzó életre vágysz?
Iratkozz fel hírlevelemre, és elküldöm neked A SUGÁRZÓ ÉLET 10 RÍTUSÁT, mely messze elvezet a béke és szeretet ösvényén.
Elfogadom az Adatvédelmi szabályzatot
© Copyright 2015 - weboldalfejleszto.com
A weboldalon a minőségi felhasználói élmény érdekében sütiket használunk.
Ismerje meg tájékoztatónkat arról, hogy milyen sütiket használunk, vagy a beállítások résznél ki lehet kapcsolni a használatukat.
Close GDPR Cookie Settings
Ez a weboldal sütiket használ, hogy a lehető legjobb felhasználói élményt nyújtsa Önnek. A cookie-kat az Ön böngészője tárolja, és olyan funkciókat hajt végre, mint például a webhelyünkre való visszatérés felismerése, amely segít nekünk megérteni, hogy az oldal mely részét találja hasznosnak és használja szívesen.
A feltétlenül szükséges sütiket mindig engedélyezni kell, hogy elmenthessük a cookie beállításait.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.
Részletesebb információkat az Adatvédelmi tájékoztatónkban olvashat.
Összes engedélyezése Változtatások mentése